5. ΝΟΜΟΣ 5450 της 5/9 Μαΐου 1932 (ΦΕΚ Α΄ 147) Περί συμπληρώσεως του Νόμ. 4834 «περί προστασίας του λιγνίτου. Άρθρ.1.-(Εν τέλει του εδαφ. δ΄ του άρθρ. 1 του Νόμ. 4834 προστίθεται περίοδος). Άρθρ.2.-1.Οι οινοπνευματοποιοί Β΄ κατηγορίας υποχρεούνται να χρησιμοποιώσιν αποκλειστικώς εγχώριον λιγνίτην, εφόσον η δαπάνη χρησιμοποιήσεως αυτού δεν υπερβαίνει την δαπάνην του καυσίμου, την καθοριζομένην κατά την εκάστοτε ισχύουσαν διατίμησιν του οινοπνεύματος. Εάν η αποκλειστική χρησιμοποίησις λιγνίτου συνεπάγεται μείζονα δαπάνην, η τοιαύτη υποχρέωσις περιορίζεται εις χρησιμοποίησιν ποσοστού λιγνίτου μέχρι του ορίου δαπάνης του καθορισθέντος κατά την διατίμησιν του οινοπνεύματος δια καύσιμον. 2.Αι μη συμμορφούμεναι προς την τοιαύτην υποχρέωσιν βιομηχανίαι υπόκεινται εις πληρωμήν τριπλασίου ποσού του πραγματοποιουμένου κέρδους εκ της χρησιμοποιήσεως αλλοδαπού γαιάνθρακος εισπραττομένου υπό του Δημοσίου και διατιθεμένου δια την ενίσχυσιν της εγχωρίου λιγνιτοπαραγωγής. 3.Τα του ελέγχου χρησιμοποιήσεως λιγνίτου, επιβολής χρηματικών προστίμων, της εισπράξεως αυτών και της διαθέσεως υπέρ της λιγνιτοπαραγωγής, ως και πάσα άλλη λεπτομέρεια, καθορισθήσονται δια Π.Δ/των, προκαλουμένων υπό των Υπουργών επί των Οικονομικών και της Εθνικής Οικονομίας. 